CELEX: 62006TN0195
Language: et
Date: 2006-07-18 00:00:00
Title: Kohtuasi T-195/06: 18. juulil 2006 esitatud hagi — Solvay Solexis versus komisjon

2.9.2006   
            
            
               ET
            
            
               Euroopa Liidu Teataja
            
            
               C 212/43
            
         18. juulil 2006 esitatud hagi — Solvay Solexis versus komisjon
   (Kohtuasi T-195/06)
   (2006/C 212/74)
   Kohtumenetluse keel: itaalia
   Pooled
   
      Hageja: Solvay Solexis S.p.A. (esindajad: advokaadid Tommaso Salonico ja Gian Luca Zampa)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada osaliselt otsus, täpsemalt artiklid 1, 2 ja 3 ja vähendada seega Solexile määratud karistust.
            
         
               —
            
            
               mõista kostjalt välja kohtukulud, sh hageja poolt seoses trahvi maksmisega täielikult või osaliselt või panga garantii esitamisega kantud kulud.
            
         Väited ja peamised argumendid
   Käesolevas kohtuasjas on vaidlustatud sama otsus, mis on vaidlustatud kohtuasjas T-185/06: L'air Liquide v. komisjon. Nimetatud otsusega määrati Solexile ja Edison S.p.A.-le solidaarselt trahv 25 619 000 eurot. Hageja vastutus tuleneb ainult äriühingu Ausimont S.p.A. tegevusest, kes asjaolude asetleidmise ajal allus Edisoni ainukontrollile.
   Oma nõuete toetuseks väidab hageja, et hagi esemeks oleva otsusega talle määratud karistus on määratud vääralt alljärgnevate asjaolude tõttu:
   
               —
            
            
               valesti on määratletud rikkumise kestus, mis toimus hagejat ennast puudutavas osas ajavahemikul 1997. aasta mai/september kuni 2000. aasta mai ja mitte ajavahemikul 1995. aasta mai kuni 2000. aasta detsember;
            
         
               —
            
            
               valesti on hinnatud nii rikkumise mõju ja vastukaja turul, kui ka hageja passiivset rolli perioodil 1995. aasta maist kuni 1997. aasta mai/septembrini;
            
         
               —
            
            
               hageja ei osalenud tootmismahu piiramise kokkuleppes. Komisjon on jätnud karistuse määramisel tähelepanuta asjaolu, et Ausimont ei liitunud ei 1997. aastal ega muul ajal kokkuleppega vähendada/piirata tootmismahtu. Ausimont'i rikkumine on seega kergem, kui teiste ettevõtjate rikkumised, kuna sellel oli väiksem mõju konkurentsile, samuti arvestades võrdse kohtlemise, õigluse ja proportsionaalsuse üldpõhimõtteid;
            
         
               —
            
            
               arvestatud ei ole hageja koostööd. Nimelt ei teinud kostja hagejale seoses koostöömenetluses osalemisega ega suunistes ettenähtud kergendavate asjaoludega mingeid järeleandmisi tema osutatud koostöö eest.
            
         Lõpetuseks väidab hageja, et rikutud on proportsionaalsuse põhimõtet.